Mitjançant el Decret 368/20001, de 18 de desembre, es van transferir al Consell General d'Aran les funcions previstes per l'Administració de la Generalitat de Catalunya en la Llei 3/1988, de 4 de març, de protecció dels animals.
En el mateix Decret, es transfereix al Consell General d'Aran l'exercici de la potestat sancionadora en matèria de protecció dels animals i de gossos considerats potencialment perillosos, sens perjudici de les facultats de la Generalitat per delegar competències sancionadores als ajuntaments, d'acord amb el que estableix la Llei 10/1999, de 30 de juliol, sobre la tinença de gossos considerats potencialment perillosos.
Escau, a hores d'ara, per completar el conjunt de competències transferides i per a la millor aplicació de les funcions transferides, determinar els processos administratius vinculats a aquestes funcions.
D'acord amb l'article 6.2.c) del Decret 275/1991, d'11 de desembre, pel qual es desplega la composició, l'organització i el funcionament de la Comissió Govern de la Generalitat-Consell General de la Val d'Aran, correspon a aquesta Comissió l'adopció dels acords sobre traspassos per elevar-los al Govern de la Generalitat.
El Ple de la Comissió Govern de la Generalitat-Consell General de la Val d'Aran, en la sessió celebrada el dia 8 de maig de 2003, ha adoptat un acord de transferència de competències de la Generalitat de Catalunya al Consell General d'Aran en matèria de declaració de nuclis zoològics i de determinació de funcions transferides en matèria de protecció dels animals i gossos considerats potencialment perillosos.
A proposta dels consellers de Governació i Relacions Institucionals i de Medi Ambient, i d'acord amb el Govern,
Aprovar l'Acord de transferència de competències de la Generalitat de Catalunya al Consell General d'Aran en matèria de declaració de nuclis zoològics i de determinació de funcions transferides en matèria de protecció dels animals i gossos considerats potencialment perillosos, que figura a l'annex d'aquest Decret.
Disposicions finals.1 Es faculta el conseller de Medi Ambient per a l'execució del que disposa aquest Decret..2 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.
Acord de transferència de competències de la Generalitat de Catalunya al Consell General d'Aran en matèria de declaració de nuclis zoològics i de determinació de funcions transferides en matèria de protecció dels animals i gossos considerats potencialment perillosos..1 Competències i serveis que es traspassen
1.1 Es traspassa al Consell General d'Aran la competència per a la declaració de nuclis zoològics.
1.2 Correspon al Consell General d'Aran la tramitació i la resolució de les denúncies en matèria de protecció dels animals que s'hagin efectuat en el seu territori i la gestió dels aspectes relatius a la identificació dels animals de companyia que s'adquireixin a Era Val d'Aran.
1.3 Correspon al Consell General d'Aran la gestió dels processos administratius següents, en relació amb el seu àmbit territorial, vinculats a la Llei 10/1999, de 30 de juliol, sobre la tinença de gossos considerats potencialment perillosos:
Expedició de les certificacions acreditatives de no haver estat sancionats en matèria de gossos considerats potencialment perillosos.
Tramitació de denúncies i exercici de la potestat sancionadora.
1.4 Correspon al Consell General d'Aran la gestió dels registres següents en relació amb el seu àmbit territorial:
Registre d'associacions de protecció i defensa dels animals.
1.5 La Direcció General de Boscos i Biodiversitat del Departament de Medi Ambient facilitaran al Consell General d'Aran tota la informació que sigui necessària per a la gestió dels processos administratius esmentats en els articles anteriors, en especial pel que fa al contingut dels registres que hi són esmentats..2 Mitjans que es traspassen
Es transfereix al Consell General d'Aran una dotació de dotze mil euros (12.000 euros) per a l'exercici 2003 per finançar les funcions traspassades.
Per als anys següents, l'import es calcularà i es transferirà d'acord amb el que estableix la clàusula segona de l'Acord signat entre el Departament d'Economia i Finances i el Consell General d'Aran en data 13 de novembre de 2002.